|  |  |
| --- | --- |
|  |  |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradonačelnik** |
| **KLASA: 024-01/25-01/107** |  |
| **URBROJ : 2163-6-09/01-25-2** |  |
| **Poreč-Parenzo, 5. ožujka 2025.** |  |
|  |  |
|  |  |

 Na temelju članka 53. Statuta Grada Poreča-Parenzo („Službeni glasnik Grada Poreča-Parenzo” broj 2/13, 10/18, 2/21 i 12/24), na prijedlog Upravnog odjela za društvene djelatnosti KLASA: 601-02/25-01/11, URBROJ: 2163-6-21/05-25-1 od 4. 3. 2025. godine, Gradonačelnik Grada Poreča-Parenzo je, 5. ožujka 2025. godine, donio sljedeći

**Z A K L J U Č A K**

 1. Utvrđuje se prijedlog Odluke o davanju prethodne suglasnosti na prijedlog Statuta Dječjeg vrtića „Poreč - Parenzo“ u predloženom tekstu te se dostavlja Gradskom vijeću na razmatranje i donošenje.

 2. Na sjednici Gradskog vijeća Grada Poreča-Parenzo, sva potrebna tumačenja uz predloženu Odluku, dat će Tihana Mikulčić – pročelnica Upravnog odjela za društvene djelatnosti p.o.

 **GRADONAČELNIK**

 **Loris Peršurić**

Prilog:

* Prijedlog Odluke o davanju prethodne suglasnosti
* Prijedlog Statuta

**DOSTAVITI:**

1. Gradsko vijeće, ovdje,
2. Upravni odjelu za društvene djelatnosti, ovdje, (KLASA: 601-02/25-01/11)
3. Nadia Štifanić Dobrilović, Privremena ravnateljica Dječjeg vrtića „Poreč - Parenzo“, ovdje,
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO** |
| **Gradsko vijeće** |
|  |

KLASA:

URBROJ:

Poreč-Parenzo,

 Na temelju članka 54.Zakona o ustanovama ( Narodne novine 76/93,29/97,47/99,35/08, 127/19 i 151/22 ), članka 41. stavka 1. Zakona o predškolskom odgoju i obrazovanju (Narodne novine 10/97, 107/07,94/13,98/19,57/22, 101/23, 145/23 i 145/24) i članka 41. stavak 1. podstavak 8. Statuta Grada Poreča-Parenzo (Službeni glasnik Grada Poreča-Parenzo” broj 2/13, 10/18, 2/21 i 12/24) Gradsko vijeće Grada Poreča-Parenzo, na sjednici održanoj ........2025. godine donosi

**ODLUKU**

**o davanju prethodne suglasnosti na prijedlog Statuta Dječjeg vrtića Poreč - Parenzo**

**Članak 1.**

 Daje se prethodna suglasnost na prijedlog Statuta Dječjeg vrtića „Poreč – Parenzo“, koji je sastavni dio ove Odluke.

**Članak 2.**

Ova Odluka stupa na snagu prvog dana od dana objave u „Službenom glasniku Grada Poreča-Parenzo“.

 **PREDSJEDNIK**

 **GRADSKOG VIJEĆA**

 **Zoran Rabar**

**DOSTAVITI:**

1. Gradonačelnik, ovdje,
2. Upravni odjelu za društvene djelatnosti, ovdje, (KLASA: 601-02/25-01/11)
3. Nadia Štifanić Dobrilović, Privremena ravnateljica Dječjeg vrtića „Poreč - Parenzo“, ovdje,
4. Pismohrana, ovdje.

-PRIJEDLOG

Na temelju članka 54.Zakona o ustanovama ( Narodne novine 76/93,29/97,47/99,35/08, 127/19 i 151/22 ) i članka 41. stavka 1. Zakona o predškolskom odgoju i obrazovanju (Narodne novine 10/97, 107/07,94/13,98/19,57/22, 101/23, 145/23 i 145/24), i članka 44. Privremenog Statuta Dječjeg vrtića „Poreč – Parenzo“, Upravno vijeće Dječjeg vrtića „Poreč-Parenzo“ na sjednici održanoj dana 4.3.2025. godine, donosi

**STATUT**

**DJEČJEG VRTIĆA „POREČ - PARENZO“**

**I. OPĆE ODREDBE**

Članak 1.

 Ovim se Statutom Dječjeg vrtića „Poreč-Parenzo“ (u daljnjem tekstu: Statut) uređuje ustrojstvo, ovlasti i način odlučivanja pojedinih tijela, vrste i trajanje pojedinih programa, uvjeti i način davanja usluga, radno vrijeme, javnost rada te druga pitanja za obavljanje djelatnosti i poslovanja Dječjeg vrtića „Poreč - Parenzo“ (u daljnjem tekstu: Vrtić).

 Izrazi koji se u ovom Statutu koriste za osobe u muškom rodu su neutralni i odnose se na muške i na ženske osobe.

Članak 2.

 Vrtić je javna ustanova koja u okviru djelatnosti predškolskog odgoja i obrazovanja te skrbi o djeci rane i predškolske dobi (u daljnjem tekstu: predškolski odgoj) ostvaruje programe njege, odgoja, obrazovanja, zdravstvene zaštite, prehrane i socijalne skrbi djece predškolske dobi u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji.

Članak 3.

 Osnivač Vrtića je Grad Poreč – Parenzo, Poreč, Obala maršala Tita 5, OIB:41303906494 (u daljnjem tekstu: Osnivač).

Vrtić je nastao podjelom Dječjeg vrtića „ Radost“ Poreč – Parenzo Odlukom Gradskog vijeća Grada Poreča o podjeli Dječjeg vrtića „Radost“ Poreč - Parenzo i osnivanju novog Dječjeg vrtića „Poreč-Parenzo“ KLASA: 024-01/24-02/56 URBROJ: 2163-6-07/01-24-6 od 12.12.2024. godine („Službeni glasnik Grada Poreča – Parenzo” broj 22/2024).

**II. NAZIV I SJEDIŠTE**

Članak 4.

 Vrtić obavlja svoju djelatnost, posluje i sudjeluje u pravnom prometu pod nazivom: „Dječji vrtić „Poreč - Parenzo“.

Sjedište Vrtića je u naselju Varvari, Školska 1C.

Vrtić je pravna osoba upisana u sudski registar.

Članak 5.

 Vrtić može promijeniti naziv i sjedište samo uz suglasnost od Osnivača.

Članak 6.

 Naziv Vrtića mora biti istaknut na zgradi u kojoj je njegovo sjedište i na objektima u kojim obavlja svoju djelatnost.

 Natpisna ploča uz puni naziv Vrtića obvezno sadrži i grb Republike Hrvatske i naziv: Republika Hrvatska.

**III. ZASTUPANJE I PREDSTAVLJANJE**

Članak 7.

 Vrtić predstavlja i zastupa Ravnatelj.

 Ravnatelj organizira i vodi rad i poslovanje Vrtića, predstavlja i zastupa Vrtić, te poduzima sve pravne radnje u ime i za račun Vrtića sukladno zakonu i ovom Statutu.

 Ravnatelj vodi stručni rad Vrtića i odgovoran je za obavljanje stručnog rada.

 Ravnatelj Vrtića ima sve ovlasti u pravnom prometu u sklopu djelatnosti upisanih u sudski registar, osim:

* nastupati kao druga odgovorna strana i sa Vrtićem zaključivati ugovore, u svoje ime i za svoj račun, u svoje ime a za račun druge osobe ili u ime i za račun drugih osoba,
* zaključivati ugovor o izvođenju investicijskih radova i nabavi opreme, te nabavi osnovnih sredstava i ostale imovine čija pojedinačna vrijednost prelazi 5.000.00 Eura bez PDV-a.

Za zaključivanje ugovora navedenih u stavku 4. alineji 1. ovoga članka, ravnatelju je potrebna posebna suglasnost Upravnog vijeća ili Osnivača.

Za iznose veće od iznosa navedenog u stavku 4. alineji 2. ovoga članka, ravnatelj je ovlašten zaključiti ugovor ako je prethodno odluku o tome donijelo Upravno vijeće.

Članak 8.

 Ravnatelj može dati punomoć drugoj osobi da zastupa Vrtić u pravnom prometu u granicama svojih ovlasti, sukladno odredbama zakona kojim se uređuju obvezni odnosi.

Članak 9.

 U radu i poslovanju Vrtić koristi:

 1. Pečat s grbom Republike Hrvatske, okruglog oblika, promjera 38 mm, na kojem je uz obod natpis: Republika Hrvatska, Dječji vrtić „Poreč - Parenzo“, a u sredini pečata otisnut je grb Republike Hrvatske;

 2. Pečat okruglog oblika, promjera 34 mm, na kojem je uz obod natpis: Dječji vrtić „Poreč - Parenzo“, a u sredini pečata se nalazi znak Vrtića.

 3. Štambilj četvrtastog oblika, na kojem je upisan puni naziv i sjedište Vrtića i prostore za upisivanje klasifikacijskog i urudžbenog broja i datum primitka pismena.

 Pečatom iz stavka 1. točka 1. ovoga članka ovjeravaju se akti koje Vrtić donosi u okviru javnih ovlasti ili kao tijelo javne vlasti.

 Pečat iz stavka 1. točke 2. i 3. ovoga članka rabi se za redovito administrativno-financijsko poslovanje i ovjeravanje pismena koja nemaju obilježje akata iz stavka 1. ovoga članka.

Članak 10.

 Svaki pečat i štambilj ima svoj broj.

 Ravnatelj odlučuje o broju pečata i štambilja.

 Način uporabe i čuvanja pečata i štambilja svojim aktom uređuje ravnatelj Vrtića.

**IV. IMOVINA VRTIĆA I ODGOVORNOST ZA NJEGOVE OBVEZE**

Članak 11.

 Imovinu Vrtića čine sredstva Vrtića osigurana i opisana u odredbama Odluke o podjeli Dječjeg vrtića „Radost“ Poreč - Parenzo i osnivanju novog Dječjeg vrtića „Poreč-Parenzo“ KLASA: 024-01/24-02/56 URBROJ: 2163-6-07/01-24-6 od 12.12.2024. godine.

Imovinu Vrtića čine stvari, prava i novčana sredstva.

 Imovinom raspolaže Vrtić pod uvjetima i na način propisan zakonom, drugim propisima donesenim na temelju zakona i ovim Statutom.

 Imovinu Vrtića čine sredstva za rad koja su pribavljena od Osnivača, stečena pružanjem usluga i pribavljena iz drugih izvora.

Članak 12.

Ako Vrtić u obavljanju svoje djelatnosti ostvaruje dobit, dužan ju je upotrebljavati za obavljanje i razvoj svoje djelatnosti, sukladno odluci Osnivača i odredbama ovog Statuta.

O raspodjeli dobiti Vrtića odlučuje izvršno tijelo Osnivača, odnosno Gradonačelnik., sukladno zakonu.

Članak 13.

 Za obveze u pravnom prometu Vrtić odgovara cjelokupnom svojom imovinom.

 Osnivač solidarno i neograničeno odgovara za obveze Vrtića.

Članak 14.

 Vrtić ne može bez suglasnosti Osnivača:

* promijeniti djelatnost,
* donijeti ili promijeniti statut i Pravilnik o unutarnjem ustrojstvu i načinu rada,
* osnovati drugu pravnu osobu,
* udružiti se u zajednicu ustanova,
* dugoročno se zadužiti,
* davati jamstva za kreditno zaduživanje,
* steći, opteretiti ili otuđiti nekretninu,
* steći, opteretiti ili otuđiti pokretnu imovinu čija pojedinačna vrijednost prelazi 15.000,00 Eura bez PDV-a,
* mijenjati namjenu objekata i prostora Vrtića.

**V.** **DJELATNOST VRTIĆA**

Članak 15.

 Djelatnost Vrtića je predškolski odgoj i obrazovanje te skrb o djeci rane i predškolske dobi od navršenih 6 mjeseci do polaska u osnovnu školu, koja se ostvaruje po određenom programu.

 U okviru svoje djelatnosti Vrtić organizira i provodi:

- redovite programe njege, odgoja, obrazovanja, zdravstvene zaštite i unapređenja zdravlja djece, socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,

- programe za djecu rane i predškolske dobi s teškoćama u razvoju,

- programe za darovitu djecu rane i predškolske dobi,

- programe na jeziku i pismu nacionalnih manjina,

- program predškole,

- druge odgojno-obrazovne programe

Vrtić može izvoditi i druge programe u skladu s potrebama djece i zahtjevima roditelja, a sve sukladno Zakonu o predškolskom odgoju i obrazovanju i Državnom pedagoškom standardu predškolskog odgoja i naobrazbe.

Programi iz stavka 2. i 3. ovog članka provode se uz prethodnu suglasnost ministarstva nadležnog za obrazovanje.

Članak 16.

 Vrtić obavlja djelatnost predškolskog odgoja kao javnu službu.

Kao javne ovlasti Vrtić obavlja sljedeće poslove:

* upise djece u Vrtić i ispise djece iz Vrtića s vođenjem odgovarajuće dokumentacije,
* izdavanje potvrda i mišljenja,
* upisivanje podataka o Vrtiću u zajednički elektronički upisnik.

Kada Vrtić u vezi s poslovima iz stavka 2. ovoga članka ili drugim poslovima koje obavlja kao javne ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne osobe, dužan je postupati prema odredbama zakona kojim se uređuje opći upravni postupak.

Članak 17.

Vrtić može mijenjati djelatnost samo uz prethodnu suglasnost Osnivača.

Članak 18.

 Odgoj i obrazovanje djece rane i predškolske dobi ostvaruje se na temelju Nacionalnog kurikuluma za rani i predškolski odgoj i obrazovanje (u daljnjem tekstu: Nacionalni kurikulum) i Kurikuluma dječjeg vrtića.

 Nacionalni kurikulum i okvirni nacionalni kurikularni dokument donosi ministar nadležan za obrazovanje odlukom.

 Nacionalni kurikulum predškole (u daljnjem tekstu: kurikulum predškole) utvrđuje načela, odgojno-obrazovne ciljeve i odgojno-obrazovna očekivanja te vrijeme trajanja programa s planom i načinom izvođenja.

 Kurikulum predškole donosi ministar nadležan za obrazovanje odlukom te se smatra sastavnim dijelom Nacionalnoga kurikuluma.

 Nacionalni kurikulum i kurikulum predškole su dokumenti na temelju kojih se izrađuje kurikulum dječjeg vrtića.

 Upravno vijeće Vrtića donosi kurikulum dječjeg vrtića u pravilu svakih pet godina, a u skladu s potrebama moguće su njegove dopune i izmjene.

 U dječjem vrtiću mogu se, uz suglasnost ministarstva nadležnog za obrazovanje, provoditi eksperimentalni kurikulumi s ciljem unaprjeđenja kvalitete odgojno-obrazovnog rada.

 Kurikulum dječjega vrtića razrađen je prema Nacionalnome kurikulumu, a njime se utvrđuju programi i njihova namjena, nositelji i načini ostvarivanja programa, vremenik aktivnosti i načini vrednovanja.

Članak 19.

 Vrtić obavlja djelatnost na temelju godišnjeg plana i programa rada koji se donosi za svaku pedagošku godinu.

 Godišnji plan i program rada donosi Upravno vijeće Vrtića, najkasnije do 30. rujna tekuće godine.

 Godišnji plan i program rada obuhvaća programe odgojno-obrazovnog rada, programe zdravstvene zaštite i unapređenja zdravlja djece, programe socijalne skrbi kao i druge programe koje Vrtić ostvaruje.

 Vrtić je dužan Osnivaču dostaviti Godišnji plan i program rada te izvješća o njegovu ostvarivanju.

Članak 20.

 Vrtić je dužan provoditi upis djece prema odluci o broju slobodnih mjesta za upis koju donosi Upravno vijeće Vrtića, a u skladu s odlukama Osnivača o načinu ostvarivanja prednosti pri upisu i objavi obavijesti o upisu za svaku pedagošku godinu te Pravilnikom o upisu djece u dječje vrtiće.

 Ispis djece provodi se u skladu sa Pravilnikom o upisu djece u dječje vrtiće.

Članak 21.

 Svako dijete rane i predškolske dobi ima pravo upisa u Vrtić.

 Prednost pri upisu u Vrtić za iduću pedagošku godinu imaju djeca koja do 1. travnja tekuće godine navrše četiri godine života.

 Iznimno od stavka 2. ovoga članka, ako dječji vrtić kojem je osnivač grad ne može upisati svu prijavljenu djecu, nakon upisa djece iz stavka 2. ovoga članka djeca se upisuju na način da prednost pri upisu imaju djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjeg vrtića te djeca roditelja koji primaju doplatak za djecu ili roditelja korisnika zajamčene minimalne naknade.

 Način ostvarivanja prednosti iz stavka 3. ovoga članka pri upisu djece u dječji vrtić uređuje osnivač dječjeg vrtića svojim aktom.

 Prije upisa u dječji vrtić provodi se inicijalni razgovor s roditeljem i djetetom, odnosno provodi se opažanje djetetova ponašanja i komuniciranja uz nazočnost roditelja, a koje provodi stručno povjerenstvo dječjeg vrtića (stručni suradnici, viša medicinska sestra i ravnatelj).

 Prosudbu o uključivanju djece u odgojno-obrazovne skupine s redovitim ili posebnim programima za djecu s teškoćama u razvoju iz stavka 1. ovoga članka, djece sa zdravstvenim teškoćama i neurološkim oštećenjima, kao i djece koja pri upisu imaju priložene preporuke stručnjaka donosi stručno povjerenstvo dječjeg vrtića iz stavka 5. ovoga članka.

 Upisi u dječje vrtiće mogu se provoditi elektroničkim putem.

 Upisi i ispisi djece iz Vrtića regulirani su Pravilnikom o upisu djece u dječje vrtiće.

**VI. UNUTARNJE USTROJSTVO I NAČIN RADA VRTIĆA**

Članak 22.

 Unutarnjim ustrojstvom osigurava se racionalan i djelotvoran rad Vrtića u cilju ostvarivanja djelatnosti predškolskog odgoja.

 Unutarnjim ustrojstvom Vrtića povezuju se svi oblici rada i djelatnosti prema vrsti i srodnosti programa i poslova, kako bi se ostvarili primjereni rezultati rada u procesu predškolskog odgoja djece, zadovoljavanja njihovih potreba i interesa te rad Vrtića kao javne službe.

 Pravilnikom o unutarnjem ustrojstvu i načinu rada Vrtića pobliže se uređuje ustrojstvo, radna mjesta i rad Vrtića kao javne službe.

Članak 23.

U sastavu Vrtića, osim centralnog objekta u Varvarima, Školska 1C, djeluju i slijedeći područni odjeli:

1. Područni odjel u Novoj Vasi, Baredine 2
2. Područni odjel u Kašteliru, Brnobići 39,
3. Područni odjel u Kašteliru, Kaštelir 25,
4. Područni odjel u Sv.Lovreču, Gradski trg 1,
5. Područni odjel u Vižinadi, Vižinada 108.

Članak 24.

 Unutarnjim ustrojstvom Vrtića osigurava se ostvarivanje djelatnosti predškolskog odgoja usklađenim obavljanjem odgojno-obrazovnih, pravnih, administrativnih, računovodstveno-financijskih i pomoćno-tehničkih poslova.

Članak 25.

 U Vrtiću se ustrojava i provodi odgojno-obrazovni rad s djecom raspoređenom u skupine cjelodnevnog i poludnevnog boravka, a prema potrebi mogu se uvesti i kraći dnevni boravci te višednevni boravci djece.

Članak 26.

 U Vrtiću se rad s djecom rane i predškolske dobi ustrojava u jasličkim i vrtićkim odgojnim skupinama.

 Broj djece u odgojnim skupinama i dob djece u pojedinim odgojnim skupinama te normativi neposrednog rada odgojitelja u skupini, određuju se sukladno odlukama ministra nadležnog za obrazovanje i propisanom pedagoškom standardu predškolskog odgoja i obrazovanja.

Članak 27.

Programi zdravstvene zaštite i unapređenja zdravlja djece i programi socijalne skrbi ostvaruju se u Vrtiću sukladno odlukama nadležnih ministara.

Program zdravstvene zaštite i unaprjeđenja zdravlja djece u Vrtiću u kojima se provodi rani i predškolski odgoj i obrazovanje utvrđuje ministar nadležan za zdravstvo.

Programe ministar nadležan za zdravstvo i ministar nadležan za socijalnu skrb donose odlukom uz prethodnu suglasnost ministra nadležnog za obrazovanje.

Program iz stavka 2. ovoga članka obvezno se primjenjuje za svu djecu rane i predškolske dobi uključenu u rani i predškolski odgoj i obrazovanje u Vrtiću.

Članak 28.

 Odgojno-obrazovni poslovi ostvaruju se u svezi s odgojno-obrazovnim, zdravstvenim i socijalnim radom s djecom u odgojnim skupinama i na razini Vrtića, radi zadovoljavanja potreba i interesa djece te stvaranja primjerenih uvjeta za rast i razvoj svakog djeteta u dopunjavanju obiteljskog odgoja u suradnji s roditeljima i neposrednim dječjim okruženjem.

Članak 29.

U Vrtiću na poslovima njege, odgoja, obrazovanja, socijalne i zdravstvene zaštite i unapređenja zdravlja djece te skrbi o djeci rade odgojno-obrazovni radnici: odgojitelji i stručni suradnici: pedagog, psiholog, logoped, edukacijski rehabilitator i socijalni pedagog te medicinska sestra kao zdravstvena voditeljica.

Članak 30.

 Pravni, administrativni i računovodstveno-financijski poslovi ustrojavaju se radi ostvarivanja djelatnosti Vrtića i njegova poslovanja kao javne službe, vođenja propisane dokumentacije i evidencije, ostvarivanja prava djece i roditelja, javnosti rada Vrtića, obavljanja računovodstveno-financijskih i drugih administrativno-stručnih poslova potrebnih za rad i poslovanje Vrtića i ostvarivanje prava i obveza radnika Vrtića.

Članak 31.

 Pomoćno-tehničkim poslovima osiguravaju se primjereni tehnički i drugi uvjeti za ostvarivanje plana i programa te drugi potrebiti uvjeti za rad i poslovanje Vrtića prema propisanim standardima predškolskog odgoja i obrazovanja.

Članak 32.

 Tjedno radno vrijeme Vrtića raspoređuje se prema potrebama ostvarivanja djelatnosti predškolskog odgoja te zadovoljavanje potreba djece i njihovih roditelja, građana i drugih pravnih osoba, u pravilu u pet radnih dana.

 Rad subotom organizira se prema potrebama korisnika, a u skladu s odlukom Osnivača.

 Radno vrijeme Vrtića za djecu koja ostvaruju programe predškolskog odgoja određuje se sukladno vrsti, sadržaju i trajanju programa, a utvrđuje se godišnjim planom i programom rada Vrtića i odlukom ravnatelja za svaku pedagošku godinu.

Uredovno vrijeme za rad sa strankama može se preraspodijeliti prema potrebama korisnika u okviru 40 -satnog radnog tjedna.

 Dnevni odmor radnika Vrtića organizira se tako da se osigurava kontinuirano ostvarivanje programa, nadzor nad djecom i kontakt sa strankama.

Članak 33.

 Tjedni i dnevni raspored radnog vremena, dnevni odmor, uredovno vrijeme za rad sa strankama, roditeljima odnosno skrbnicima djece te drugim građanima, utvrđuje se Godišnjim planom i programom rada u skladu s odlukama Osnivača i općim aktima Vrtića.

 Vrtić je dužan putem mrežnih stranica Vrtića, na oglasnoj ploči Vrtića i na drugi prikladan način obavijestiti javnost o radnom vremenu i uredovnom vremenu za rad s građanima, roditeljima odnosno skrbnicima djece te drugim strankama.

Članak 34.

Vrtić preuzima radnike Dječjeg vrtića „Radost“ Poreč - Parenzo, koji ispunjavaju zakonske uvjete u broju potrebnom za obavljanje djelatnosti Vrtića, a koji će biti navedeni u popisu koji čini sastavni dio Diobene bilance iz članka 8. Odluke o podjeli Dječjeg vrtića „Radost“ Poreč - Parenzo i osnivanju novog Dječjeg vrtića „Poreč-Parenzo“ KLASA: 024-01/24-02/56 URBROJ: 2163-6-07/01-24-6 od 12.12.2024. godine.

 Djelokrug rada, poslovi i zadaci, uvjete koje moraju ispunjavati radnici te koeficijente složenosti poslova za sve radnike isti su kao u Dječjem vrtiću „Radost“ Poreč - Parenzo.

**VII. UPRAVLJANJE VRTIĆEM**

1. **UPRAVNO VIJEĆE**

Članak 35.

Vrtićem upravlja Upravno vijeće.

Upravno vijeće ima sedam (7) članova:

* četiri (4) člana Upravnog vijeća imenuje Osnivač,
* jednog (1) člana Upravnog vijeća biraju roditelji djece korisnika usluga Vrtića,
* dva (2) člana Upravnog vijeća bira se iz redova odgojitelja i stručnih suradnika Vrtića.

Mandat Članova Upravnog vijeća traje četiri godine.

Članak 36.

 Članove Upravnog vijeća – predstavnike Osnivača imenuje Osnivač na način propisan svojim općim aktom.

Predsjednika Upravnog vijeća imenuje Osnivač.

 Članove Upravnog vijeća iz stavka 1. ovoga članka imenuje izvršno tijelo

Osnivača, odnosno Gradonačelnik.

 Član upravnog vijeća kojeg imenuje osnivač treba imati završen najmanje preddiplomski sveučilišni studij ili stručni studij na kojem se stječe najmanje 180 ECTS bodova i ne može biti radnik dječjeg vrtića u kojem se upravno vijeće imenuje.

**Predstavnik iz reda roditelja**

Članak 37.

 Predstavnika člana iz reda roditelja djece korisnika usluga Vrtića provodi se na zajedničkom sastanku roditelja/skrbnika svih odgojnih skupina u sastavu Vrtića, kojeg saziva ravnatelj ili osoba koju on ovlasti.

Sastanak vodi ravnatelj ili osoba koju on ovlasti.

Svaki roditelj/skrbnik djece korisnika usluga Vrtića može predlagati ili biti predložen za člana Upravnog Vijeća.

 Ako dijete roditelja koji je izabran za člana upravnog vijeća prestane biti korisnik usluga Vrtića u vrijeme trajanja roditeljskog mandata u Upravnom vijeću, bira se novi predstavnik roditelja na vrijeme do kraja aktualnog mandata ostalih članova Upravnog vijeća.

 Glasovanje se obavlja javno, dizanjem ruku.

 Za člana Upravnog vijeća izabran je onaj kandidat koji dobije najveći broj glasova nazočnih roditelja.

 Zapisnik o provedenom izboru člana Upravnog vijeća – predstavnika roditelja djece korisnika usluga Vrtića, dostavlja se Upravnom vijeću.

**Predstavnik iz reda odgojno-obrazovnih radnika**

Članak 38.

 Prijedlog kandidata za članove Upravnog vijeća iz reda odgojno - obrazovnih radnika utvrđuje Odgojiteljsko vijeće.

 Za provedbu izbora na sjednici mora biti nazočan natpolovični broj članova Odgojiteljskog vijeća.

 Svaki član Odgojiteljskog vijeća može predlagati ili biti predložen za člana Upravnog Vijeća.

Ravnatelj Vrtića ne može biti predložen za člana Upravnog vijeća.

 Kao kandidat za člana Upravnog vijeća, utvrđen je svaki odgojitelj ili stručni suradnik za kojeg se izjasni natpolovična većina nazočnih članova Odgojiteljskog vijeća.

 Prijedlog liste kandidata mora imati najmanje onoliko kandidata koliko se bira članova iz reda odgojitelja i stručnih suradnika u Upravno vijeće.

Glasovanje, radi utvrđivanja liste kandidata, obavlja se javno, dizanjem ruku.

 Na temelju rezultata glasovanja utvrđuje se lista kandidata za Upravno vijeće u koju se kandidati unose abecednim redom.

Nakon utvrđivanja prijedloga kandidata, sačinjava se lista kandidata, abecednim redom s rednim brojem ispred imena i prezimena.

Članak 39.

 Izbor člana Upravnog vijeća provodi se tajno na sjednici Odgojiteljskog vijeća.

 Glasovanje za izbor članova Upravnog vijeća organizira i provodi Izborno povjerenstvo koje ima predsjednika i dva člana.

 Izborno povjerenstvo iz stavke 2. ovog članka bira Odgojiteljsko vijeće iz svojih redova neposredno na sjednici.

 Izborno povjerenstvo obavlja sljedeće radnje:

* potvrđuje listu kandidata,
* izrađuje glasački listić koji obavezno sadrži naznaku da se vrši izbor članova Upravnog vijeća, broj članova koji se bira te imena i prezimena kandidata prema utvrđenoj listi,
* osigurava tajnost i zakonitost glasovanja,
* utvrđuje rezultate glasovanja i podnosi izvješće Odgojiteljskom vijeću.

Članak 40.

 Ako je na listi za izbor kandidata bilo onoliko kandidata koliko se bira u Upravno vijeće, za člana Upravnog vijeća izabran je svaki kandidat koji je dobio većinu glasova od ukupnog broja članova Odgojiteljskog vijeća.

Ako većinu glasova iz stavka 2. ovog članka ne dobije neki kandidat, za taj se broj kandidata ponavlja cijeli izborni postupak na temelju nove liste kandidata.

Ako se na listi kandidata nalazi više kandidata nego što se bira u Upravno vijeće iz reda odgojno-obrazovnih radnika, izabrani su oni kandidati koji su dobili veći broj glasova.

Ako su dva ili više kandidata, u okviru broja članova koji se biraju, dobili isti broj glasova, zbog čega bi bilo izabrano više članova nego se bira, za te kandidate ponavlja se glasovanje i izabran je onaj kandidat koji u ponovljenom glasovanju dobije veći broj glasova.

 Izbori su pravovaljani ako je glasovanju pristupio natpolovični broj članova Odgojiteljskog vijeća.

Članak 41.

 O rezultatima glasovanja ravnatelj ili osoba koju on ovlasti podnosi izvješće Upravnom vijeću, uz priloženi zapisnik i kompletan izborni materijal.

Članak 42.

 Nakon imenovanja i izbora članova Upravnog vijeća, saziva se konstituirajuća sjednica Upravnog vijeća.

Konstituirajuću sjednicu saziva i predsjedava joj, do izbora novog predsjednika ravnatelj Vrtića.

 Upravno vijeće može se konstituirati ako je izabrana većina članova Upravnog vijeća i ako sjednici prisustvuje više od polovice ukupnog broja njegovih članova.

 Dnevni red konstituirajuće sjednice obavezno sadrži:

* izvješće predsjednika Upravnog vijeća o načinu izbora članova Upravnog vijeća,-
* verifikaciju mandata izabranih članova Upravnog vijeća
* izbor zamjenika predsjednika Upravnog vijeća za slučaj odsutnosti ili spriječenosti predsjednika.

Članak 43.

 Upravno vijeće ima predsjednika i njegovog zamjenika.

Zamjenika predsjednika Upravnog vijeća biraju članovi javnim glasovanjem na vrijeme od četiri godine.

Članak 44.

 Predsjednik Upravnog vijeća priprema, saziva i vodi sjednice vijeća.

 U slučaju spriječenosti predsjednika Upravnog vijeća, pripremu i vođenje sjednice obavlja osoba koju on ovlasti.

Članak 45.

 Ako nekom od članova Upravnog vijeća prestane iz bilo kojeg razloga mandat prije isteka vremena na koje je izabran ili imenovan, provodi se dopunsko imenovanje odnosno izbori.

 U slučaju iz stavka 1. ovog članka imenovanje, odnosno izbori moraju se provesti u roku od 30 dana od dana prestanka mandata.

 Mandat člana Upravnog vijeća imenovanog odnosno izabranog na dopunskim izborima traje do isteka vremena na koje je bio imenovan odnosno izabran član kojemu je mandat prestao.

Članak 46.

Na dopunske izbore iz članka 45. ovog Statuta primjenjuje se način i postupak izbora jednak redovnom izboru za člana Upravnog vijeća iz reda roditelja ili iz reda odgojitelja ili stručnih suradnika.

Članak 47.

 Upravno vijeće obavlja sljedeće poslove:

- donosi Statut, izmjene i dopune Statuta uz prethodnu suglasnost Osnivača,

- donosi Pravilnik o unutarnjem ustrojstvu i načinu rada i njegove izmjene i dopune uz prethodnu suglasnost Osnivača,

- donosi Poslovnik o svom radu i druge opće akte Vrtića

- donosi prijedlog financijskog plana na prijedlog ravnatelja,

- donosi polugodišnje i godišnje financijske izvještaje o izvršenju na prijedlog ravnatelja,

 - donosi Odluku o raspodjeli rezultata koja zahtijeva izmjene i dopune financijskog plana,

 - daje ovlaštenje ravnatelju za donošenje Odluka o raspodjeli rezultata ali do određenog iznosa utvrđenog Odlukom upravnog vijeća,

- donosi i ostale akte sukladno zakonu i podzakonskim aktima iz djelatnosti predškolstva,

- predlaže Osnivaču promjene naziva Vrtića,

- donosi odluku o upisu djece i o mjerilima upisa uz suglasnost Osnivača,

- donosi odluku o objavi natječaja, zasnivanju i prestanku radnog odnosa u Vrtiću sukladno Zakonu o predškolskom odgoju i obrazovanju,

- donosi godišnji plan i program rada Vrtića, do 30. rujna tekuće pedagoške godine te nadzire njihovo izvršavanje,

- donosi kurikulum Vrtića u pravilu svakih pet godina, a u skladu s potrebama moguće su njegove dopune i izmjene, te nadzire njegovo izvršenje,

- donosi financijski plan i usvaja godišnji obračun,

- izvješćuje Osnivača o poslovanju Vrtića,

- predlaže Osnivaču promjenu djelatnosti,

- predlaže Osnivaču statusne promjene,

- predlaže Osnivaču promjenu naziva Vrtića

- donosi plan i program mjera zaštite na radu,

- daje osnivaču i ravnatelju Vrtića prijedloge i mišljenja o pojedinim pitanjima iz djelatnosti Vrtića,

- daje suglasnost ravnatelju za zaključivanje ugovora u poslovima i stručnoj suradnji sa drugim pravnim osobama,

- odlučuje o nabavi osnovnih sredstava čija pojedinačna vrijednost ne prelazi iznos od 15.000,00 Eura bez PDV-a, a uz suglasnost Osnivača, ako pojedinačna vrijednost iznosi više od 15.000,00 Eura bez PDV-a,

- odlučuje o prodaji osnovnih sredstava i sitnog inventara čija pojedinačna vrijednost prelazi iznos od 2.500,00 Eura bez PDV-a,

- odlučuje o stjecanju, opterećivanju i otuđivanju nekretnina i druge imovine Vrtića pod uvjetima propisanim aktom o osnivanju, uz suglasnost Osnivača,

- odlučuje o zasnivanju i prestanku radnog odnosa na prijedlog ravnatelja, sukladno odredbama Zakona

- na prijedlog ravnatelja određuje zamjenika ravnatelja u slučaju njegove privremene spriječenosti u obavljanju ravnateljskih poslova iz reda članova Odgojiteljskog vijeća,

- rješava žalbe (prigovore) roditelja u postupku upisa djece u Vrtić,

- razmatra i rješava prigovore radnika Vrtića te roditelja djece korisnika usluga,

- obavlja druge poslove određene zakonom, Odlukom o osnivanju, ovim Statutom i općim aktima Vrtića.

Članak 48.

 Upravno vijeće odluke iz svoje nadležnosti donosi na sjednicama.

 Upravno vijeće može pravovaljano odlučivati ako je na sjednici nazočna najmanje polovica članova Upravnog vijeća.

 Upravno vijeće odluke donosi natpolovičnom većinom glasova svih članova Upravnog vijeća.

 Odluke Upravnog vijeća potpisuje predsjednik, a u slučaju njegove spriječenosti zamjenik predsjednika.

Članak 49.

 U radu Upravnog vijeća sudjeluje, bez prava odlučivanja, ravnatelj Vrtića.

 Sjednicama Upravnog vijeća mogu biti nazočne i druge osobe koje pozovu predsjednik i ravnatelj Vrtića ili se pozovu zaključkom Upravnog vijeća.

Članak 50.

 Članu Upravnog vijeća prestaje dužnost ako:

* sam zatraži razrješenje,
* ne ispunjava dužnosti člana odnosno predsjednika,
* svojim ponašanjem povrijedi ugled i dužnost koju obnaša i izgubi pravo na obavljanje dužnosti
* izgubi pravo na obnašanje dužnosti (ako mu prestane radni odnos u Vrtiću, a izabran je iz reda odgojitelja i stručnih suradnika Vrtića odnosno prestane koristiti usluge Vrtića, a izabran je iz reda roditelja djece korisnika usluga Vrtića).

Postupak za utvrđivanje prijedloga za razrješenje dužnosti člana Upravnog vijeća pokreće Upravno vijeće ili tijelo koje ga je imenovalo.

 Odluku o razrješenju donosi tijelo koje je izabralo odnosno imenovalo člana Upravnog vijeća.

 U slučaju razrješenja člana Upravnog vijeća, novi član imenuje se u roku od 30 dana, na vremensko razdoblje koje je preostalo u mandatu članu Upravnog vijeća koji je razriješen.

Članak 51.

Upravno vijeće donosi Poslovnik o svom radu kojim se pobliže uređuje sazivanje sjednica, utvrđivanje dnevnog reda, način rada i odlučivanja Upravnog vijeća.

1. **RAVNATELJ VRTIĆA**

Članak 52.

 Ravnatelj je poslovodni i stručni voditelj Vrtića.

Ravnatelj:

* organizira i vodi rad i poslovanje Vrtića,
* odgovoran je za stručni rad Vrtića
* predstavlja i zastupa Vrtić, poduzima sve pravne radnje u ime i za račun Vrtića i odgovara za zakonitost rada Vrtića,
* predlaže Upravnom vijeću donošenje Statuta i drugih općih akata Vrtića,
* predlaže kurikulum Vrtića,
* predlaže Godišnji plan i program rada Vrtića te podnosi izvješća o njihovom ostvarenju,
* predlaže prijedlog financijskog plana, financijski plan, polugodišnji i godišnji izvještaj o izvršenju financijskog plana,
* zaključuje ugovore o izvođenju investicijskih radova, nabavi opreme te nabavi osnovnih sredstava i ostale imovine čija pojedinačna vrijednost ne prelazi 5.000,00 Eura bez PDV-a,
* sudjeluje u radu Upravnog vijeća, bez prava odlučivanja,
* provodi odluke Upravnog vijeća,
* brine se za provođenje odluka Odgojiteljskog vijeća i drugih tijela Vrtića,
* donosi samostalno odluke u svezi s radom i poslovanjem Vrtića i drugih tijela Vrtića,
* donosi odluke o zasnivanju radnog odnosa radnika na određeno vrijeme do 60 dana, kad obavljanje poslova ne trpi odgodu,
* predlaže Upravnom vijeću izbor radnika po natječaju za zasnivanje radnog odnosa na neodređeno vrijeme i određeno vrijeme dulje od 60 dana,
* predlaže Upravnom vijeću donošenje odluke o prestanku radnog odnosa,
* potpisuje ugovore o radu i druge akte Vrtića,
* podnosi izvješće Upravnom vijeću i drugim nadležnim tijelima o radu i poslovanju Vrtića,
* odobrava službena putovanja i druga izbivanja s rada radnika Vrtića,
* odlučuje o raspoređivanju radnika na radno mjesto, pravima i obvezama iz radnog odnosa i o stegovnoj odgovornosti radnika,
* izdaje naloge radnicima u svezi izvršenja pojedinih poslova,
* priprema i vodi sjednice Odgojiteljskog vijeća
* osniva stručne skupine kao pomoćna tijela u radu Vrtića,
* pojedina svoja ovlaštenja ravnatelj može pismeno prenijeti na pojedine djelatnike Vrtića,
* obavlja i druge poslove utvrđene zakonom, Odlukom o osnivanju, Statutom i drugim općim aktima Vrtića.

Članak 53.

 Ravnatelja Vrtića, u slučaju privremene spriječenosti u obavljanju ravnateljskih poslova, zamjenjuje osoba iz reda članova Odgojiteljskog vijeća koju za to odredi Upravno vijeće u roku od tri dana od početka spriječenosti ravnatelja Vrtića.

 Upravno vijeće će za osobu koja zamjenjuje ravnatelja odrediti člana Odgojiteljskog vijeća koji nije član Upravnog vijeća, uz prethodnu suglasnost te osobe.

 Osoba koja zamjenjuje ravnatelja ima prava i dužnost obavljati one poslove ravnatelja čije se izvršenje ne može odgađati do ravnateljeva povratka.

 Upravno vijeće može u svakom trenutku odrediti drugu osobu da zamjenjuje ravnatelja.

Članak 54.

 Ravnatelja imenuje i razrješava izvršno tijelo osnivača, odnosno Gradonačelnik Grada Poreča - Parenzo na prijedlog Upravnog vijeća.

 Ravnatelj se imenuje na vrijeme od 5 godina.

 Ista osoba može ponovno biti imenovana ravnateljem.

 Na temelju odluke izvršnog tijela Osnivača, odnosno Gradonačelnika Grada Poreča - Parenzo o imenovanju ravnatelja, ugovor o radu s ravnateljem sklapa predsjednik Upravnog vijeća.

 Za ravnatelja Vrtića može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju,

– najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

Za ravnatelja dječjeg vrtića ne može biti imenova osoba za čiji rad u dječjem vrtiću postoje zapreke iz članka 25. Zakona o predškolskom odgoju i obrazovanju.

Članak 55.

 Ravnatelj se imenuje na temelju javnog natječaja koji raspisuje Upravno vijeće Vrtića u skladu sa zakonom i Statutom.

 Natječaj za imenovanje ravnatelja raspisuje se najkasnije tri (3) mjeseca prije isteka vremena na koje je ravnatelj imenovan.

 Natječaj za ravnatelja traje 8 dana od dana objave, a objavljuje se u Narodnim novinama i na mrežnim stranicama vrtića.

 U natječaju se objavljuju uvjeti koje mora ispunjavati kandidat, vrijeme za koje se imenuje, rok do kojeg se primaju prijave kandidata i rok u kojem će prijavljeni kandidati biti obaviješteni o izboru.

 Kandidati se obavještavaju o izboru u roku od 45 dana od dana isteka roka za podnošenje prijava.

 Osobi imenovanoj za ravnatelja dječjeg vrtića, koja je prije imenovanja imala ugovor o radu na neodređeno vrijeme za poslove odgojitelja ili stručnog suradnika u dječjem vrtiću nakon isteka mandata omogućit će se povratak na radno mjesto za koje je imala sklopljen ugovor o radu na neodređeno vrijeme.

 Osoba imenovana za ravnatelja pravo iz stavka 6.ovoga članka ostvaruje najduže do isteka dva uzastopna mandata.

 Osobu imenovanu za ravnatelja do povratka na poslove zamjenjuje osoba u radnom odnosu koji se zasniva na određeno vrijeme.

Članak 56.

 Po isteku roka za podnošenje prijava Upravno vijeće otvara i razmatra sve pristigle prijave s priloženom dokumentacijom, utvrđuje jesu li prijave potpune i dostavljene u roku te ispunjavaju li kandidati sve propisane uvjete.

 Upravno vijeće utvrđuje prijedlog za imenovanje ravnatelja i dostavlja ga Osnivaču zajedno s cjelokupnom natječajnom dokumentacijom, u roku od 20 dana od dana isteka roka za podnošenje prijava.

Članak 57.

 Upravno vijeće dostavlja svim prijavljenim kandidatima obavijest o izboru s poukom o pravu pregleda natječajnog materijala i pravu na sudsku zaštitu.

 Osoba koja je podnijela prijavu na natječaj može tužbom pobijati odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.

 Tužba se podnosi nadležnom sudu u roku od 15 dana od dana primitka obavijesti o izboru.

Članak 58.

 Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj se ponavlja.

 Do imenovanja ravnatelja, na temelju ponovljenog natječaja, imenovat će se vršitelj dužnosti ravnatelja.

 Na prijedlog upravnog vijeća dječjeg vrtića vršitelja dužnosti ravnatelja imenuje i razrješava izvršno tijelo osnivača dječjeg vrtića, odnosno Gradonačelnik Grada Poreča - Parenzo ali najdulje na vrijeme od godinu dana.

 Za vršitelja dužnosti ravnatelja može biti imenovana osoba koja ispunjava sljedeće uvjete:

- završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima

- položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju.

 Za vršitelja dužnosti ravnatelja ne može biti imenova osoba za čiji rad u dječjem vrtiću postoje zapreke iz članka 25. Zakona o predškolskom odgoju i obrazovanju.

 Vršitelj dužnosti ima sva prava i obveze ravnatelja.

Članak 59.

 Ravnatelj Vrtića može biti razriješen prije isteka vremena na koje je imenovan:

* ako ravnatelj sam zatraži razrješenje,
* ako nastanu takvi razlozi koji, po posebnim propisima ili općim propisima o radu dovode do prestanka ugovora o radu,
* ako ravnatelj ne postupa sukladno propisima ili općima aktima Vrtića ili neosnovano ne izvršava odluke tijela Vrtića ili postupa protivno njima,
* ako ravnatelj svojim nesavjesnim ili nepravilnim radom prouzroči Vrtiću veću štetu ili ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti Vrtića.

U slučaju razrješenja ravnatelja imenovat će se vršitelj dužnosti ravnatelja.

Članak 60.

 Upravno vijeće utvrđuje prijedlog za razrješenje ravnatelja i prijedlog za imenovanje vršitelja dužnosti ravnatelja i dostavlja ih izvršnom tijelu osnivača odnosno Gradonačelniku Grada Poreča - Parenzo.

 U slučaju razrješenja ravnatelja i imenovanja vršitelja dužnosti ravnatelja, Upravno vijeće Vrtića dužno je raspisati natječaj za izbor ravnatelja u roku od 30 dana od dana imenovanja vršitelja dužnosti.

Članak 61.

 Razriješena osoba može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.

**VIII. STRUČNA TIJELA VRTIĆA**

Članak 62.

 Odgojitelji, stručni suradnici i zdravstveni radnici koji ostvaruju programe predškolskog odgoja u Vrtiću čine Odgojiteljsko vijeće.

 Odgojiteljsko vijeće sudjeluje u utvrđivanju kurikuluma i plana i programa rada Vrtića kao njegovog sastavnog dijela, prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad te obavlja i druge stručne poslove utvrđene zakonom, Odlukom o osnivanju Vrtića, Statutom i općim aktima Vrtića.

Članak 63.

 Odgojiteljskom vijeću predsjedava ravnatelj ili druga osoba koju on ovlasti.

 Odgojiteljsko vijeće radi na sjednicama.

 Sjednica Odgojiteljskog vijeća može se održati ako je nazočna natpolovična većina članova vijeća.

 Na sjednici Odgojiteljskog vijeća odluke se donose većinom glasova od ukupnog broja članova Odgojiteljskog vijeća.

 Sjednice Odgojiteljskog vijeća obvezne su za sve odgojitelje, stručne suradnike i zdravstvene radnike.

 Sjednice se održavaju prema potrebi, a najmanje četiri puta tijekom pedagoške godine.

 Na sjednicama se vodi zapisnik kojeg potpisuju predsjedavajući i zapisničar kojeg određuje Odgojiteljsko vijeće na početku sjednice.

 Odgojiteljsko vijeće donosi Poslovnik o svom radu kojim se pobliže uređuje način rada

Odgojiteljskog vijeća.

**IX.** **RODITELJI ODNOSNO SKRBNICI DJECE**

Članak 64.

 Radi što uspješnijeg ostvarivanja ciljeva predškolskog odgoja Vrtić surađuje s roditeljima odnosno skrbnicima djece korisnika usluga.

 Suradnja Vrtića s roditeljima odnosno skrbnicima djece ostvaruje se putem individualnih razgovora, sastanaka skupine roditelja i na drugi način.

 Roditelji odnosno skrbnici djece sudjeluju u upravljanju Vrtićem na način utvrđen zakonom i ovim Statutom.

Članak 65.

 Roditelji odnosno skrbnici djece dužni su pratiti rad i napredovanje djece, odazvati se pozivima vrtića i s njim surađivati.

Članak 66.

 Ostvarivanje prava i obveza roditelja odnosno skrbnika djece te suradnja između roditelja odnosno skrbnika i Vrtića pobliže se uređuje ugovorom o korištenju usluge ustanove.

**X. FINANCIJSKO POSLOVANJE**

Članak 67.

 Financijsko poslovanje Vrtića obavlja se u skladu sa zakonom i drugim propisima.

Članak 68.

 Vrtić ostvaruje prihode iz sredstava Osnivača – Proračuna Grada Poreča - Parenzo, sudjelovanjem roditelja u cijeni programa i iz drugih zakonom dopuštenih izvora.

 Vrtić naplaćuje usluge od roditelja odnosno skrbnika za djecu koja pohađaju Vrtić sukladno mjerilima koje utvrđuje Osnivač.

Članak 69.

 Vođenje računovodstvenog i knjigovodstvenog poslovanja, evidencija financijskog poslovanja i sredstava obavlja se u skladu sa zakonom i propisima donesenim na temelju zakona.

Članak 70.

 Za svaku godinu donosi se financijski plan Vrtića te polugodišnji i godišnji izvještaj o izvršenju financijskog plana, sukladno zakonu i uputama Osnivača.

Članak 71.

 Naredbodavatelj za izvršenje financijskog plana je ravnatelj Vrtića.

 Računovodstvenu i knjigovodstvenu dokumentaciju, sukladno ovlasti ravnatelja, potpisuje voditelj računovodstva.

**XI. OPĆI I POJEDINAČNI AKTI VRTIĆA**

Članak 72.

 Vrtić ima sljedeće opće akte:

1. Statut,
2. Pravilnik o unutarnjem ustrojstvu i načinu rada Vrtića,
3. Pravilnik o radu,
4. Pravilnik o upisu djece u Vrtić
5. Pravilnik o zaštiti od požara,
6. Pravilnik o zaštiti na radu,
7. Pravilnik o čuvanju, korištenju, odabiranju i izlučivanju arhivskog i registraturnog gradiva,
8. Pravilnik o zaštiti osobnih podataka,
9. Poslovnik o radu Upravnog vijeća,
10. Pravilnik o promicanju spoznaje o štetnosti uporabe duhanskih proizvoda za zdravlje
11. Etički kodeks,
12. druge opće akte koje donosi Upravno vijeće sukladno zakonu, propisu donesenom na temelju zakona i ovom Statutu.

Članak 73.

Statut i Pravilnik o unutarnjem ustrojstvu i načinu rada Vrtića kao javne službe moraju biti na pogodan način dostupne javnosti.

Ravnatelj Vrtića dužan je dostaviti Statut i Pravilnik o unutarnjem ustrojstvu i načinu rada Vrtića kao javne službe nadležnom upravnom tijelu Istarske županije u roku od 8 dana od dana donošenja.

Članak 74.

 Opći akti Vrtića stupaju na snagu osmog dana od dana objave na oglasnoj ploči i web stranici Vrtića.

 Iznimno, ako je to propisano općim aktom i ako za to postoje opravdani razlozi i opći akti mogu stupiti na snagu najranije dan nakon dana objave na oglasnoj ploči i na web stranici Vrtića.

 Inicijativu za donošenje općih akata, njihovih izmjena i dopuna može dati svaki član Upravnog vijeća ili ravnatelj.

 Autentično tumačenje općih akata daje Upravno vijeće.

 Pojedinačne akte kojima se uređuju pojedina prava i interesi djece, roditelja, radnika i građana, donose Upravno vijeće, ravnatelj i drugi ovlašteni radnici.

 Pojedinačni akti stupaju na snagu i izvršavaju se dan nakon donošenja, osim ako je provođenje tih akata uvjetovano konačnošću akta, nastupom određenih činjenica ili istekom određenog roka.

Ovlašteni djelatnik Vrtića utvrdit će na izvornom primjerku Općeg akta koji se čuva u arhivi Vrtića dan objavljivanja općeg akta na oglasnoj ploči te dan stupanja općeg akta na snagu.

**XII.** **RADNI ODNOSI**

Članak 75.

 Radni odnosi u Vrtiću uređuju se sukladno propisima koji uređuju područje predškolskog odgoja, općim propisima o radu i Kolektivnim ugovorom.

 Radni odnosi u Vrtiću uređuju se Pravilnikom o radu ili Kolektivnim ugovorom.

**XIII. SURADNJA SA SINDIKATOM**

Članak 76.

 Sindikalno organiziranje u Vrtiću je slobodno.

Vrtić je dužan osigurati uvjete za rad sindikalnog povjerenika te ostvarivanje njegovih

prava u skladu sa zakonom.

Štrajk se u Vrtiću može organizirati samo pod uvjetima propisanim zakonom i Kolektivnim ugovorom.

 Ravnatelj i Upravno vijeće dužni su osigurati potrebitu pomoć za rad sindikalne podružnice i pravodobno joj davati potrebne podatke i obavijesti, u skladu sa zakonom.

Članak 77.

 Sindikalna podružnica može podnositi ravnatelju ili Upravnom vijeću prijedloge, mišljenja i primjedbe glede ostvarivanja prava radnika i zaštite tih prava.

 Ravnatelj i Upravno vijeće dužni su se očitovati o navedenim podnescima i izvijestiti sindikalnu podružnicu o svom stajalištu te poduzimati druge mjere sukladno zakonu.

Članak 78.

 Upravno vijeće, kad rješava i odlučuje o ostvarivanju prava radnika i njegovim zahtjevima, poziva na sjednicu ovlaštenog predstavnika sindikata, koji ima pravo iznositi stajališta te predlagati odluke i zaključke radi zaštite člana sindikata.

**XIV.** **DOKUMENTACIJA U VRTIĆU**

Članak 79**.**

 Dječji vrtić vodi pedagošku i zdravstvenu dokumentaciju te evidenciju o djeci.

 Pedagoška i zdravstvena dokumentacija vodi se u pisanom ili elektroničkom obliku.

 Obrasce zdravstvene dokumentacije i evidencije propisuje ministar nadležan za zdravstvo.

 Sredstva za vođenje dokumentacije iz stavka 1. ovoga članka osigurava Osnivač Vrtića.

 U ministarstvu nadležnom za obrazovanje vodi se zajednički elektronički upisnik predškolskih ustanova u elektroničkom obliku i sadrži sljedeće evidencije:

– Upisnik ustanova,

– Evidenciju odgojno-obrazovnog rada u ustanovama za svaku pedagošku godinu,

– Upisnik djece u ustanovama,

– Upisnik radnika ustanova.

 Podatke u Upisnik ustanova upisuje ministarstvo nadležno za obrazovanje, a podatke u ostale evidencije upisuje Vrtić najkasnije do 30. rujna tekuće godine.

**XV.** **JAVNOST RADA**

Članak 80.

 Rad Vrtića je javan.

 Objavljivanjem Statuta i općih akata o uvjetima i načinu rada Vrtića kao javne službe na oglasnoj ploči Vrtića i mrežnim stranicama Vrtića, kao i davanjem informacija na mrežnim stranicama Vrtića i u sredstvima javnog priopćavanja, upoznaje se javnost i roditelji odnosno skrbnici djece, građani i druge pravne osobe s organizacijom rada Vrtića, uvjetima i načinom ostvarivanja programa rada Vrtića, cijenama usluga Vrtića te radom Vrtića kao javne ustanove.

 Vrtić dužan je akt o osnivanju, statut i druge opće akte koji uređuju obavljanje djelatnosti ili dijela djelatnosti koja se smatra javnom službom objaviti na svojim mrežnim stranicama na lako pretraživ način i u strojno čitljivom obliku.

Članak 81.

 Vrtić je dužan u zakonom propisanom roku dati svakom korisniku na njegov zahtjev informaciju o uvjetima i načinu pružanja svojih usluga i obavljanju poslova iz svoje djelatnosti te potrebne podatke i upute za ostvarivanje prava i obveza korisnika.

 Vrtić je dužan u zakonom propisanom roku osigurati svakoj domaćoj ili stranoj fizičkoj ili pravnoj osobi, na njihov zahtjev, pristup informacijama o obavljanju svoje djelatnosti i omogućiti im uvid u odgovarajuću dokumentaciju.

 Vrtić će uskratiti davanje informacija odnosno uvid u dokumentaciju, ako je ona zakonom ili na osnovi kriterija utvrđenih zakonom proglašena kao državna, vojna, službena, poslovna ili profesionalna tajna te kad se odnosi na osobne podatke fizičkih osoba zaštićene zakonom.

Članak 82.

 Informacije i podatke o obavljanju djelatnosti ili uvid u dokumentaciju Vrtića sredstvima javnog priopćavanja i drugim pravnim osoba može dati samo ravnatelj ili radnik Vrtića kojeg ravnatelj za to ovlasti.

**XVI. ZAŠTITA OSOBNIH PODATAKA**

 Članak 83.

 Osobni podaci fizičkih osoba mogu se u Vrtiću prikupljati u svrhu s kojom je osoba

upoznata, koja je izrijekom propisana i u skladu sa zakonom, a mogu se dalje obrađivati

samo u svrhu za koju su prikupljeni.

 U Vrtiću se mogu obrađivati osobni podaci samo uz uvjete određene Uredbom o zaštiti osobnih podataka i zakonom.

 Osobni podaci moraju se obrađivati zakonito i pošteno.

 Članak 84.

 Osobni podaci smiju se u Vrtiću prikupljati i dalje obrađivati:

- u slučajevima određenim zakonom

- uz privolu ispitanika u svrhu za koju je ispitanik dao privolu

- u svrhu izvršavanja zakonskih obveza Vrtića

- u svrhu sklapanja i izvršenja ugovora u kojem je ispitanik stranka

- ako je obrada podataka nužna radi ispunjenja zadataka koji se izvršavaju u javnom interesu

ili u izvršavanju javnih ovlasti Vrtića ili treće strane kojoj se podaci dostavljaju

- kada je ispitanik sam objavio osobne podatke.

 Osobni podaci koji se odnose na djecu i druge malodobne osobe mogu se prikupljati i

obrađivati u skladu sa zakonom uz posebne propisane mjere zaštite.

 Osobne podatke mogu u Vrtiću prikupljati i obrađivati samo za to ovlaštene osobe.

 Ravnatelj može ugovorom pojedine poslove u svezi s obradom osobnih podataka povjeriti drugoj pravnoj ili fizičkoj osobi.

Članak 85.

 U Vrtiću je zabranjeno prikupljati i dalje obrađivati osobne podatke koji se odnose na

rasno ili etničko podrijetlo, politička stajališta, vjerska i druga uvjerenja, sindikalno članstvo,

zdravlje i spolni život i osobne podatke o kaznenom i prekršajnom postupku.

 Iznimno podaci iz stavka 1. ovoga članka mogu se prikupljati i dalje obrađivati:

- uz privolu ispitanika

- kada je prikupljanje i obrada podataka potrebna radi izvršavanja prava i obveza koje Vrtić

ima prema posebnim propisima,

- kada je obrada prijeko potrebna radi zaštite života ili tjelesnog integriteta ispitanika i druge

osobe kada ispitanik zbog fizičkih ili pravnih razloga nije u mogućnosti dati svoju privolu,

- kada se obrada provodi u okviru djelatnosti Vrtića pod uvjetom da se obrada odnosi

izrijekom na djecu i radnike Vrtića i da podaci ne budu otkriveni trećoj strani bez pristanka

ispitanika

- kada je obrada podataka potrebna radi uspostave ostvarenja ili zaštite potraživanja

propisanih zakonom,

- kada je ispitanik objavio osobne podatke.

 U slučajevima iz stavka 1. ovoga članka obrada podataka mora biti posebno označena i

zaštićena.

**XVII.** **POSLOVNA I PROFESIONALNA TAJNA**

Članak 86.

 Poslovnom tajnom smatraju se: dokumenti koje ravnatelj proglasi poslovnom tajnom, podaci koje nadležno tijelo kao povjerljive priopći Vrtiću, mjere i način postupanja u slučaju nastanka izvanrednih okolnosti, dokumenti koji se odnose na obranu, plan fizičke i tehničke zaštite radnika i imovine Vrtića i druge isprave i podaci čije bi priopćavanje ili davanje na uvid neovlaštenoj osobi bilo protivno interesima Vrtića i njegovog Osnivača, sukladno općem aktu Vrtića i zakonu.

Članak 87.

 Podatke i isprave koji se smatraju poslovnom tajnom dužni su čuvati svi radnici Vrtića bez obzira na koji su način saznali za te podatke i isprave.

 Obveza čuvanja poslovne tajne traje i nakon prestanka radnog odnosa u Vrtiću.

Članak 88.

 Podaci i isprave koji se smatraju poslovnom tajnom mogu se dostaviti i dati na očevid tijelima ovlaštenim zakonom odnosno tijelima i osobama kojima ovlaštenje proizlazi iz dužnosti koju obavljaju.

Članak 89.

 Profesionalnom tajnom se smatra sve što odgojitelji, stručni suradnici i zdravstveni radnici, kao i drugi radnici Vrtića saznaju o djeci, njihovim roditeljima i skrbnicima te čije bi iznošenje u javnost moglo nanijeti štetu djeci, njihovim roditeljima i skrbnicima.

Članak 90.

 O čuvanju poslovne i profesionalne tajne neposredno skrbi ravnatelj i druga ovlaštena osoba.

 Povreda čuvanja poslovne i profesionalne tajne predstavlja težu povredu radne obveze.

**XVIII. NADZOR**

Članak 91.

 Nadzor nad radom Vrtića provode nadležna ministarstva, odnosno njihova tijela i ovlaštene javne ustanove u skladu sa zakonom i propisima donesenim na temelju zakona.

 U provođenju nadzora ravnatelj, Upravno vijeće i drugi radnici Vrtića dužni su surađivati s ovlaštenim tijelima i osobama koje provode nadzor.

**XIX. ZABRANA PROMIDŽBE I PRODAJE U VRTIĆU**

Članak 92.

 U Vrtiću nije dopuštena promidžba i prodaja roba i/ili usluga koje ne služe ciljevima odgoja i obrazovanja ili su štetne za zdravlje, rast i razvoj djece rane i predškolske dobi.

**XX. ZAŠTITA OKOLIŠA**

Članak 93.

 Radnici Vrtića imaju pravo i dužnost da u sklopu svojih poslova i zadaća poduzimaju mjere zaštite i unapređivanja okoliša.

 O djelatnostima koje ugrožavaju okoliš svaki radnik je dužan upozoriti ravnatelja i Upravno vijeće.

 Radnik može odbiti izvršenje poslova i zadaća kojima se nanosi nenadoknadiva šteta okolišu.

 Nepoduzimanje mjera zaštite okoliša čini težu povredu radne obveze.

Članak 94.

 Vrtić izvođenjem odgojno-obrazovnog programa naročitu pozornost posvećuje odgoju djece glede čuvanja i zaštite čovjekova okoliša.

Članak 95.

 Vrtić samostalno ili zajedno s roditeljima odnosno skrbnicima, tijelima državne uprave i lokalne i područne (regionalne) samouprave na svom području te drugim pravnim osobama djeluje u cilju oplemenjivanja radnog prostora i okoliša Vrtića.

 Programa rada Vrtića na provedbi zaštite okoliša sastavni je dio Godišnjeg plana i programa rada Vrtića.

**XXI. PRIJELAZNE I ZAVRŠNE ODREDBE**

Članak 96.

Do izbora i imenovanja ravnatelja Vrtića, privremeni ravnatelj Vrtića ima sva prava i dužnosti ravnatelja sukladno ovom Statutu.

Članak 97.

Do donošenja akata iz članka 72. ovog Statuta, kao i svih ostalih akata koje Vrtić mora imati sukladno pozitivnim zakonskim propisima, preuzimaju se i primjenjuju se akti Dječjeg vrtića „Radost“ Poreč – Parenzo.

Članak 98.

 Ovaj Statut donijelo je Upravno vijeće dana 4.3.2025. godine, a stupa na snagu \_\_\_\_\_\_\_\_\_\_\_\_\_\_\_\_\_\_\_\_\_. ­­­­­­­­

Osnivač je prethodnu suglasnost dao dana \_\_\_\_\_\_\_\_\_\_\_\_\_\_\_\_ odlukom KLASA:\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_.

Stupanjem na snagu ovog Statuta prestaje s važenjem Privremeni Statut Dječjeg vrtića „Poreč-Parenzo“ KLASA: 601-02/25-01/06 URBROJ: 2163-6-21/05-25-1 od 28.01.2025. godine.

KLASA: \_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_

Poreč - Parenzo, \_\_\_\_\_\_\_\_\_\_\_. godine

PREDSJEDNICA UPRAVNOG VIJEĆA

Ovaj Statut je objavljen na oglasnoj ploči Dječjeg vrtića „Poreč-Parenzo“ \_\_\_\_\_\_\_\_\_\_\_\_\_\_\_\_ 2025.godine, a stupa na snagu \_\_\_\_\_\_\_\_\_\_\_\_\_\_\_\_\_\_\_\_\_2025. godine.

 PRIVREMENA RAVNATELJICA

**Obrazloženje**

**Pravna osnova:**

Pravna osnova za donošenje predložene Odluke su Zakon o ustanovama ( Narodne novine 76/93,29/97,47/99,35/08, 127/19 i 151/22 ), Zakon o predškolskom odgoju i obrazovanju (Narodne novine 10/97, 107/07,94/13,98/19,57/22, 101/23, 145/23 i 145/24) i Statut Grada Poreča-Parenzo („Službeni glasnik Grada Poreča-Parenzo” broj 2/13, 10/18, 2/21 i 12/24).

Odredbom članka 54.Zakona o ustanovama propisano je da statut ustanove donosi upravno vijeće uz prethodnu suglasnost osnivača ustanove ako zakonom ili aktom o osnivanju nije drugačije određeno.

Odredbom članka 41. stavka 1. Zakona o predškolskom odgoju i obrazovanju propisano je da Statut dječjeg vrtića kao javne službe donosi upravno vijeće uz prethodnu suglasnost osnivača dječjeg vrtića.

Člankom 41. stavak 1. podstavak 8. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, obavlja i druge poslove koji su mu stavljeni u djelokrug zakonom ili ovim Statutom.

**Ocjena stanja:**

Na sjednici održanoj 27.veljače 2025. godine Gradsko vijeće Grada Poreča donijelo je Odluku o davanju prethodne suglasnosti na Privremeni Statut Dječjeg vrtića „Poreč - Parenzo“ KLASA: 601-02/25-01/07 URBROJ: 2163-6-07/01-25-4.

Kako bi se stvorili uvjeti za početak rada novoosnovane ustanove potrebno je donijeti konačni tekst Statuta temeljem koje će se predložiti donošenje ostalih općih akata za čije je donošenje potrebna prethodna suglasnost Osnivača. Predloženim tekstom Statuta pobliže se utvrđuju statusna obilježja, ustrojstvo, obavljanje djelatnosti, ovlasti i način odlučivanja tijela upravljanja i stručnih tijela, financijsko poslovanje te druga pitanja od značenja za djelatnost i rad Vrtića.

Upravno vijeće Dječjeg vrtića „Poreč – Parenzo“ je na sjednici održanoj dana 04.03.2025. godine donijelo Odluku kojom se prihvaća prijedlog teksta Statuta te se dostavlja putem Upravnog odjela za društvene djelatnosti s molbom da Grad Poreč-Parenzo da prethodnu suglasnost na isti.

Prijedlog Statuta izrađen je sukladno propisima koji se odnose na djelatnost koju obavljaju Vrtići.

**Osnovna pitanja koja treba urediti Odlukom:**

Odlukom se daje prethodna suglasnost na prijedlog Statuta i određuje kada Odluka stupa na snagu.

**Cilj donošenja Odluke:**

Cilj donošenja Odluke je dati suglasnost na predloženi Statut, koji je jedan od akata kojeg je potrebno donijeti u postupku osnivanja i stavljanja u funkciju nove ustanove.

**Sredstva potrebna za ostvarenje Odluke:**

Za ostvarenje ove Odluke nisu potrebna sredstva iz Proračuna Grada Poreča-Parenzo.